stanford-oval/wikipedia huggingface dataset:
Konrad Emil Holm

Konrad Emil Holm (15. elokuuta 1843 Pori – 6. maaliskuuta 1928 Helsinki) oli suomalainen kustantaja.
Holmin vanhemmat olivat merikapteeni Konrad Holm ja Emma Lovisa Söderlund. Hän kävi kauppaopiston Tukholmassa ja tuli sitten apulaiseksi Waseniuksen kirjakauppaan Helsinkiin. Ostettuaan liikkeen itselleen 1867 hän alkoi harjoittaa sen yhteydessä myös kustannustoimintaa, mistä syntyi K. E. Holmin kustannusliike ja muodostui vuodesta 1890 alkaen hänen päätyönsä. 1800-luvun loppupuolella kustannusliikkeen toiminta oli huomattavan laajaa, se julkaisi muun muassa Topeliuksen, Cygnaeuksen ja Wecksellin teoksia, kuten myös  tieteellisiä tutkimusjulkaisuja. Topeliukselta julkaistujen teosten joukossa oli muun muassa hänen kirjansa En Resa i Finland. Kustantamo julkaisi myös suosittuja sävelkokoelmia kuten Taavi Hahlin Ylioppilaslauluja ja Sävelistö sekä Det sjungande Finland, samoin kuin oppikirjoja sekä käännöksinä eurooppalaista kaunokirjallisuutta ja luonnontieteellisiä teoksia. Kustantamon toiminta loppui vuoteen 1925 mennessä.
Holmin puoliso vuodesta 1870 oli Lovisa Wilhelmina Liewendahl (k. 1927).
Kirjallisuusvuosi 1745

Kirjallisuusvuosi 1745 käsittelee vuoden 1745 tärkeitä kirjallisuuden tapahtumia, uutisia ja julkistuksia.
Tapahtumia

Daniel Jusleniuksen sanakirja Suomalaisen Sana-Lugun Coetus oli ensimmäinen varsinainen suomen kielen laaja sanakirja.
Pennsyvanialainen piispa August Gottlieb Spangenberg ehdotti majatalonpitäjä Samuel Powellille, että tämä aloittaisi kirjojen maahantuonnin ja myynnin. Toiminta on jatkunut 2000-luvulle asti.
Julkaisuja

Henry Fielding – A Serious Address to the People of Great Britain (jakobiittikapinaan liittyvä puheenvuoro)
Carlo Goldoni – Il servitore di due padroni (komedia, suom. Kahden herran palvelija)
Daniel Juslenius – Suomalaisen Sana-Lugun Coetus
Louis-Charles Fougeret de Monbron – La Henriade travestie
Olaus Svebilius – Katekismus. Lutherin vähän katekismuksen yksinkertainen selitys (käännös vuoden 1689 teoksesta)
Kirjallisuusvuosi 1750

Kirjallisuusvuosi 1750 käsittelee vuoden 1750 tärkeitä kirjallisuuden tapahtumia, uutisia ja julkistuksia.
Tapahtumia

Encyclopédie-tietosanakirjaa kirjoittava ryhmä alkoi kokoontua viikoittain paroni d’Holbachin salongissa Pariisissa.
Carlo Goldoni pyrki kirjoittamaan viikoittain uuden komedian Venetsian Teatro San Angelo -teatteriin. Niitä valmistui 16.
Julkaisuja

Carlo Goldoni – La Bottega di Caffe (näytelmä)
Carlo Goldoni – Il bugiardo
Carlo Goldoni – I pettegolezzi delle donne
Carlo Goldoni – Il teatro comico
Carlo Goldoni – Il vero amico
Gabriel Cramer – Introduction à l'analyse des lignes courbes algébriques (algebraa)
Eliza Haywood – A Present for Women Addicted to Drinking
Mary Jones – Miscellanies (runoteos)
Jean-Jacques Rousseau – Discours sur les sciences et les arts (filosofiaa)
Thomas Warton – The Triumph of Isis (runoteos)
Kultarusopyrstö

| Kultarusopyrstö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Silkkikerttuset Scotocercidae
Suku::  Rusopyrstöt Erythrocercus
Laji::  holochlorus
Kaksiosainen nimi
 Erythrocercus holochlorus  Erlanger, 1901 
Katso myös
   Kultarusopyrstö Wikispeciesissä   Kultarusopyrstö Commonsissa 
Infobox OKNimi-testi OKIUCN-testi OK: 
Kultarusopyrstö (Erythrocercus holochlorus) eli aiemmalta suomenkieliseltä nimeltään kultapikkumonarkki on varpuslintulaji. BirdLife Suomen luokittelussa se on luokiteltu silkkikerttusten heimoon, mutta toisissa lähteissä se on luokiteltu kuuluvaksi monarkkeihin.
Levinneisyys

Kultarusopyrstöä tavataan Keniassa, Somaliassa ja Tansaniassa. Sen on kuvattu olevan yleinen, ja sen kannankehitys on vakaa. Se on luokiteltu elinvoimaiseksi.
Koillis-Savo (lehti)

| Koillis-Savo |
| --- | --- |

Lehtityyppi:  paikallislehti
Kustantaja:  Savon Media Oy
Julkaisija:  Savon Media Oy
ISSN:  ISSN 1236-8407
Levikki:   4 891 (2017)
Perustettu:  1963
Päätoimittaja:  Minna-Liisa Mathalt 
Sitoutuneisuus:  puoluepoliittisesti sitoutumaton
Kotikunta:  Kaavi
Kotimaa:  Suomi
Sivukoko:  tabloid
Ilmestymistiheys:  yksipäiväinen
Kieli:  suomi
Aiheesta muualla
koillis-savo.fi
Koillis-Savo  on tilattava paikallislehti, joka ilmestyy Pohjois-Savossa Kaavin kunnassa. Lehden levikkialueena on Koillis-Savon talousalueen kunnista Kaavin lisäksi Tuusniemen kunta sekä Kuopion kaupunkiin kuuluvat Juankosken ja Riistaveden alueet. Koillis-Savon levikki vuonna 2017 oli 4 891 kpl..
Muuttuva paikallislehti

Koillis-Savon päätoimittaja on Minna-Liisa Mathalt. Lehteä julkaisee Savon Media Oy, joka kuuluu Keskisuomalainen-konserniin.
Koillis-Savoa julkaisevassa lehtiyhtiössä käytiin syksyllä 2013 yt-neuvottelut. Säästösyistä johtuen lehti on joutunut supistamaan asiakaspalveluaan. Näkyvin muutos tapahtui vuoden 2014 alussa, jolloin Koillis-Savo muuttui kaksipäiväisestä yksipäiväiseksi. Nykyisin lehti ilmestyy torstaisin.
Paperilehdellä on rinnallaan sähköisiä kanavia, kuten esimerkiksi verkkosivut. Koillis-Savoa voi lukea näköislehtenä tietokoneella, tabletilla tai puhelimella.
Koillis-Savon levikki
Aiheesta muualla

Keskisuomalainen Oyj -konserni
Kirjallisuusvuosi 1748

Kirjallisuusvuosi 1748 käsittelee vuoden 1748 tärkeitä kirjallisuuden tapahtumia, uutisia ja julkistuksia.
Tapahtumia

Ranskalainen aikakauskirja Correspondance littéraire, philosophique et critique alkoi ilmestyä.
John Cleland julkaisi nimettömästi ensimmäisen osan eroottisesta teoksestaan Memoirs of a Woman of Pleasure, joka tunnetaan paremmin nimellä Fanny Hill – erään ilotytön muistelmat.
Julkaisuja

John Cleland – Memoirs of a Woman of Pleasure
Denis Diderot – Les bijoux indiscrets
Leonhard Euler – Introductio in analysin infinitorum (matemaattisten funktioiden ensimmäinen selitys)
Carlo Goldoni – La vedova scaltra (komedia)
Eliza Haywood – Life's Progress through the Passions (romaani)
Montesquieu – De l’esprit des lois (oikeustieteen perusteos)
Samuel Richardson – Clarissa Harlowe (kirjeromaani)
Kirjallisuusvuosi 1744

Kirjallisuusvuosi 1744 käsittelee vuoden 1744 tärkeitä kirjallisuuden tapahtumia, uutisia ja julkistuksia.
Tapahtumia

Eliza Haywood perusti Britanniassa aikakausilehden The Female Spectator, joka on ensimmäinen naisen perustama ja säännöllisesti ilmestynyt naistenlehti.
Julkaisuja

John Armstrong  – The Art of Preserving Health
Eberhard Christian Kindermann – Die Geschwinde Reise auf dem Lufft-Schiff nach der obern Welt (ensimmäinen saksankielinen tieteisromaani)
James Miller – Mahomet the Imposter (näytelmä)
Hedvig Charlotta Nordenflycht – Qwinligit Tankespel af en Herdinna i Norden (ensimmäinen numero vuosittain ilmestyneestä runoteossarjasta)
William Oldys – The Harleian Miscellany
Kotalan rautatieasema

Kotalan rautatieasema (lyh. Kol) on rataosuudella Pori–Haapamäki Virroilla sijaitseva lakkautettu rautatieliikennepaikka.
Virtain–Haapamäen ja Pohjaslahden–Killinkosken maanteiden risteyksessä sijainnut Kotala oli merkittävä kyläkeskus jo ennen rautatien tuloa paikkakunnalle. Kotalan laiturivaihde sijoitettiin pari kilometriä kyläkeskuksen eteläpuolelle, ja se otettiin käyttöön 15. marraskuuta 1938. Liikennepaikalle rakennettiin samana vuonna iso pysäkkirakennus arkkitehti Thure Hellströmin piirustusten mukaan. Läheiselle sahalle rakennettiin kapearaiteinen rata.
Kotala kohosi 1940 pysäkiksi, mutta alennettiin takaisin laiturivaihteeksi vuonna 1966. Miehitys lopetettiin 1968. Henkilöliikenne lakkautettiin 31. toukokuuta 1981 ja liikennepaikka lakkautettiin muun radan kanssa 1985. Kotalassa pysähtyi kuitenkin museojunia vuosina 1992–1995. Vuonna 2000 Kotalaan tuotiin lumiaura ja vuonna 2004 paikalle tuotiin myös muutama tavaravaunu (Mas) sekä vankivaunu (Not 3040). Asemarakennusta on kunnostettu vuonna 2001.
Kolhonjärvi

| Kolhonjärvi |
| --- | --- |
 Kolhonjärveä sen länsirannalta kohti etelää nähtynä.
Valtiot:  Suomi 
Paikkakunta:  Jalasjärvi
Koordinaatit:  62°18′29″N, 23°03′38″E
Mittaustietoja
Pinnankorkeus:  144,8 m 
 fiKolhonjärvi 
Kolhonjärvi on pieni ja melko syvä järvi Kurikan kaakkoisosassa lähellä Parkanon rajaa. Järven pinnankorkeus on 144,8 metriä. Kolhonjärven vesi on raikasta. Järven eteläosassa kasvaa muun muassa ruohokanukkaa ja ärviää.
Kolhonjärven lounaisrannalla sijaitsee kunnan uimaranta sekä vene.
Kolhonjärven etelärannalla kohoaa Kolhonvuori-niminen mäki, jolla sijaitsee mahdollisesti Yoldiameren eli nykyisen Itämeren edeltäjän aikainen rantakivikko. Kivikko on kooltaan melko pieni.
Aiheesta muualla

Ilmakuvia Vähä Madesjärvestä ja Kolhonjärvestä (Arkistoitu – Internet Archive)
Konrad Dahl

| Konrad Dahl> Henkilötiedot |
| --- | --- |
Syntynyt: 24. kesäkuuta 1843 Melhus, Norja
Kuollut: 18. elokuuta 1931 (88 vuotta)
Kansalaisuus:  Norja
Ammatti:  kirjailija, vankilapappi
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Konrad Neumann Hjelm Dahl (24. kesäkuuta 1843 Melhus, Norja − 18. elokuuta 1931) oli norjalainen kirjailija ja vankilapappi.
Dahl oli 1885–1903 Akershusin keskusvankilan (Akershus landsfengsel) pappi ja 1903–1919 kappalainen Oslon Kolminaisuuskirkossa.
Dahl kuvaa kertomuksissaan Norjan ja Lapin rannikoiden saaristolaiselämää. Ruijasta kertova Løven (1874) oli suuri menestys. Vankilakokemustensa perusteella hän on kirjoittanut teokset Arne Livaag ja Omkring forhenværende fanger (1923).
Kirjallisuusvuosi 1749

Kirjallisuusvuosi 1749 käsittelee vuoden 1749 tärkeitä kirjallisuuden tapahtumia, uutisia ja julkistuksia.
Tapahtumia

Tanskalainen sanomalehti Kjøbenhavnske Danske Post-Tidender alkoi ilmestyä. Sen myöhempi nimi on Berlingske.
Denis Diderot oli muutaman viikon Vincennesissä vankina teoksensa Lettre sur les aveugles à l'usage de ceux qui voient takia.
Suomen kielessä käytettiin ensimmäisen kerran sanaa miljoona.
Julkaisuja

John Cleland – Memoirs of a Woman of Pleasure (volume II)
Étienne Bonnot de Condillac – Traité des systèmes (tietoteoriaa)
Denis Diderot – Lettre sur les aveugles à l'usage de ceux qui voient (filosofiaa)
Henry Fielding – Tom Jones (romaani)
Georges Leclerc de Buffon – Histoire naturelle (luonnontieteiden yleisesitys)
Tom Jones -teoksen nimiösivu.
Krishnagirin piirikunta

Krishnagirin piirikunta (tamiliksi கிருஷ்ணகிரி மாவட்டம், Kiruṣṇakiri māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta ja lännestä Karnatakaan ja Andhra Pradeshiin, idästä Velloren ja Tiruvannamalain piirikuntiin ja etelästä Dharmapurin piirikuntaan.
Piirikunnassa oli vuoden 2011 väestönlaskennassa 1 879 809 asukasta.
Krishna Deva Raya

| Krishna Deva Raya |
| --- | --- |
 
Vijayanagaran kuningas
Valtakausi:  1509–1529
Edeltäjä:  Vira Narasimha Raya
Seuraaja:  Achyuta Deva Raya

Syntynyt:  1471
Kuollut:  1529
Puoliso:  Tirumala Devi Chinna Devi Annapurna Devi
Lapset:  Tirumalumba Vengalamba  Tirumala Raya
Suku:  Tuluva
Isä:  Tuluva Narasa Nayaka
Äiti:  Nagala Devi
Uskonto:  hindulaisuus
Krishna Deva Raya oli eteläintialaisen Vijayanagaran kuningaskunnan hallitsija vuosina 1509-1529. Hänestä tuli maan hallitsija veljensä Vira Narasimha Rayan jälkeen vuonna 1509. Krishna Deva Raya laajensi valtakuntaa sotatoimin ja hänen aikakaudellaan Vijayanagara oli suurimmillaan. Hänen aikanaan maahan saapuivat myös ensimmäiset eurooppalaiset kauppiaat.
Kirjallisuusvuosi 1751

Kirjallisuusvuosi 1751 käsittelee vuoden 1751 tärkeitä kirjallisuuden tapahtumia, uutisia ja julkistuksia.
Tapahtumia

Ranskalainen Denis Diderot julkaisi ensimmäisen osan tietosanakirjasta Encyclopédie. Sarjaa julkaistiin vuoteen 1772 asti, jolloin siinä oli 28 osaa.
Englantilainen taidemaalari William Hogarth hyökkäsi kirjassaan The Analysis of Beauty ihanteellisen kauneuden käsitettä vastaan.
Vanhassa testamentissa mainitaan juutalaista opetusta sisältävä Jasherin kirja, jonka sisällöstä on eriäviä tulkintoja. Vuonna 1751 ilmestyi teos, jonka väitettiin olevan Jasherin kirja. Se paljastui kuitenkin väärennökseksi.
Julkaisuja

Denis Diderot – Encyclopédie (1. osa)
Henry Fielding – Amelia
Hannah Glasse – The Art of Cookery Made Plain and Easy
Thomas Gray – Elegy Written in a Country Churchyard (runo)
Eliza Haywood – The History of Miss Betsy Thoughtless
William Hogarth – The Analysis of Beauty
David Hume – An Enquiry Concerning the Principles of Morals
Carl von Linné – Philosophia Botanica
Carl von Linné – Materia medica
Tobias Smollett – The Adventures of Peregrine Pickle
Kolhoosi
Aiheesta muualla

Kuvia tai muita tiedostoja aiheesta Kolhoosi Wikimedia Commonsissa
Konrad Fünfstück

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 7. lokakuuta 1980 (ikä 44)
Syntymäpaikka: Bayreuth, Baijeri, Saksa
Seura
Seura:  Werder Bremen U23
Tehtävä: päävalmentaja
Valmennusura
2001–2002:  VfB Pößneck
2006–2011:  Greuther Fürth (juniorit)
2011–2012:  Greuther Fürth II
2013–2015:  FC Kaiserslautern II
2015–2016:  FC Kaiserslautern
2017–2019:  FC Wil
2019–:  Werder Bremen U23

Konrad Fünfstück (s. 7. lokakuuta 1980) on saksalainen jalkapallovalmentaja. Hän toimii Werder Bremen U23-joukkueen päävalmentajana.
Ura

Fünfstück joutui lopettamaan pelaajauransa 19-vuotiaana polvivammojen vuoksi. Hän jatkoi työtä jalkapallon parissa ja toimi jo nuorella iällä valmentajana VfB Pößneckin valmentajana. Vuonna 2002 Fünfstück siirtyi SpVgg Greuther Fürthin organisaatioon ja työskenteli seuran organisaatiossa juniorivalmennuksessa vuosien ajan. Vuonna 2011 Fünfstück nousi Greuther Fürthin II-joukkueen päävalmentajaksi. Vuoden 2013 alussa hän siirtyi 1. FC Kaiserslauternin II-joukkueen päävalmentajaksi. Fünfstück työskenteli Kaiserslauternin organisaatiossa myös juniorivalmennuksen koordinaattorina. Syyskuussa 2015 hän nousi seuran edustusjoukkueen päävalmentajaksi. Fünfstückin johdolla Kaiserslautern säilytti sarjapaikkansa sijoituttuaan 2. Bundesliigan sijalle 10. Toukokuun lopussa 2016 seurajohto kuitenkin vapautti Fünfstückin tehtävistään.
Kesällä 2017 Fünfstückistä tuli Challenge Leaguen FC Wilin päävalmentaja. Pesti päättyi potkuihin maaliskuussa 2019.
Kesällä 2019 Fünfstück allekirjoitti sopimuksen Werder Bremenin kanssa ryhtyen seuran U23-joukkueen päävalmentajaksi.
Korydallos

Korydallos (m.kreik. Κορυδαλλός) tai Korydallós (kreik. Κορυδαλλός) voi viitata seuraaviin:
Korydallos, antiikin Attikan (Ateenan) demos
Korydallós, kaupunki ja kunta Pireuksen alueyksikössä Attikan alueella Kreikassa
Korydallóksen metroasema, metroasema Korydallóksen kaupungissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korydallos”, voi hakea sivunnimihaulla, laajalla sivunnimihaulla tai tekstihaulla.
Kuoleman kauppiaat (Alastair MacNeillin romaani)

| Kuoleman kauppiaat> Red Alert.Alkuperäisteos |
| --- | --- |
Kirjailija:  Alastair MacNeill Alistair MacLeanin elokuvakäsikirjoitushahmotelman pohjalta
Kieli:  englanti
Genre:  jännitysromaani
Julkaistu:  1990
Suomennos
Suomentaja:  Jukka Jääskeläinen
Kustantaja:  WSOY
Julkaistu:  1990
Ulkoasu:  sid.
Sivumäärä:  348
ISBN:  951-0-16683-9

Löydä lisää kirjojaKirjallisuuden teemasivulta
Kuoleman kauppiaat (Red Alert) on jännitysromaani, jonka Alastair MacNeill on kirjoittanut Alistair MacLeanin tekemän kuvitteelliseen YK:n alaiseen järjestöön Unacoon liittyvän elokuvakäsikirjoituksen pohjalta. Romaani ilmestyi vuonna 1990. Sen on suomentanut Jukka Jääskeläinen, ja suomennoksen on julkaissut WSOY vuonna 1990.
Kirjan takakannen mukaan tarina kertoo, että tappava virus on anastettu. Jos virus pääsee vapaaksi, lukemattomat ihmiset ovat vaarassa. Varkaudesta on vastuussa Punaisten prikaatien terroristiryhmä, joka hyökkää Yhdysvaltain omistamaan Rooman lähellä olevaan laboratorioon. Laboratorion tieteellinen neuvonantaja löytyy kuolleena, ja virusta sisältävä pullo on kadonnut. Prikaati aikoo myydä aineen ja saada Italian pääministerin eroamaan virastaan. Unacon agentit Mike Graham, C. W. Whitlock ja Sabrina Carver saavat tehtäväkseen tiukan aikataulun puitteissa estää katastrofin syntymisen.
Kolhonlampi

| Kolhonlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Kihniö
Koordinaatit:  62°17′17″N, 23°04′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  Kolhonluoma 
Järvinumero:  35.537.1.006
Mittaustietoja
Pinnankorkeus:  152,4 m 
Rantaviiva:  1,372 km 
Pinta-ala:  0,10304 km² 
 fiKolhonlampi 
Kolhonlampi  on Pirkanmaalla Kihniössä Ratikylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kolhonlampi on osa Naarmijärven valuma-aluetta.
Maantietoa

Lammen pituus on 500 metriä, leveys 300 metriä ja sen pinta-ala on 10 hehtaaria. Se sijaitsee Kihniön puoleisen Kolhonvuoren luoteispuolella. Lammen pohjoispuoli on tiheästi ojitettua suota, jonka kuusitoista suo-ojaa on kaivettu lampeen asti. Kolhonvuoren rinne laskee lampeen kaakosta. Lammen laskuoja lähtee sen länsirannasta ja virtaa aluksi 700 metriä länteen ja kääntyy sitten etelään, jossa se yhtyy tai muuttuu Kolhonluomaksi. Se laskee vuorostaan laskee Heinilampeen. Lammen ranntaan ei ole rakennettu mitään ja sinne pääsee polkuja pitkin metsäautotieltä, joka poikkeaa Kihniön keskustasta tulevalta tieltä.
Konrad Frey

| Mitalit> Maa:   Saksa.Miesten telinevoimistelu. Olympialaiset  | Mitalit> Maa:   Saksa.Miesten telinevoimistelu. Olympialaiset  | Mitalit> Maa:   Saksa.Miesten telinevoimistelu. Olympialaiset  | Maa:   Saksa> Miesten telinevoimistelu. |
| --- | --- | --- | --- |
|  Kultaa | Berliini 1936 | hevonen |  |
|  Kultaa | Berliini 1936 | nojapuut |  |
|  Kultaa | Berliini 1936 | joukkuekilpailu |  |
|  Hopeaa | Berliini 1936 | rekki |  |
|  Pronssia | Berliini 1936 | moniottelu |  |
|  Pronssia | Berliini 1936 | permanto |  |
| MM-kilpailut  | MM-kilpailut  | MM-kilpailut  |  |
|  Pronssia | Budapest 1934 | joukkuekilpailu |  |
Konrad Frey (24. huhtikuuta 1909 Bad Kreuznach – 24. toukokuuta 1974 Bad Kreuznach) oli saksalainen telinevoimistelija ja olympiavoittaja.
Freyn voimistelu-uran ehdoton huippukohta osui Berliinin kotiolympialaisiin 1936, jolloin hän voitti peräti kuusi mitalia: kultaa hevoselta, nojapuilta ja joukkuekilpailusta, hopeaa rekiltä ja pronssia moniottelusta sekä permannolta. Saaliillaan hän oli kotikisojen menestynein saksalainen urheilija. Muuten Freyn arvokisamitalisaalis jäi vaatimattomaksi: vuoden 1934 MM-kilpailuista hän saavutti pronssia Saksan joukkueessa.
Frey voitti Saksan mestaruuden moniottelussa vuosina 1932, 1935 ja 1937. Toisen maailmansodan jälkeen hän palasi varsinaiseen ammattiinsa, opettajaksi.
Aiheesta muualla

Konrad Frey Kansainvälinen olympiakomitea. (englanniksi)
Profiili (Arkistoitu – Internet Archive) Sports-Reference LLC.
Kansan Sivistystyön Liitto

| Kansan Sivistystyön Liitto KSL ry |
| --- | --- |
Perustettu:  28.10.1964
Toimiala:  kulttuuri- ja opintotoiminta
Pääsihteeri, opintojohtaja:  Tuula Kumpumäki
Puheenjohtaja:  Pekka Närhinen
Aiheesta muualla
Sivusto
Infobox OKVirheellinen NIMI-arvo: 
Kansan Sivistystyön Liitto (KSL) on vapaan sivistystyön järjestö, joka tarjoaa koulutusta yhdessä jäsentensä ja yhteistyökumppaneidensa kanssa. KSL perustettiin 28. lokakuuta 1964 kansandemokraattisen liikkeen sivistysjärjestöksi, kun SKDL:n kannattajat erosivat Työväen Sivistysliitosta (TSL). Nykyisin KSL on lähellä Vasemmistoliittoa.
KSL ylläpitää KSL-opintokeskusta, joka on opetusministeriön valvonnan alainen valtakunnallinen aikuisoppilaitos. KSL-opintokeskuksen toiminta perustuu kolmeen pilariin: kulttuuri-, järjestö- ja yhteiskunnalliseen oppimiseen. KSL:n mukaan koulutus pyrkii lisäämään kansalaisaktiivisuutta, kehittämään järjestöosaamista ja edistämään yksilöiden ja yhteisöjen hyvinvointia. Valtaosa koulutus- ja opintotoiminnasta tapahtuu kansalaisjärjestöissäselvennä. Opintosisällöt nousevat kansalaisjärjestöjen ja niiden jäsenten tarpeiden pohjalta. KSL-opintokeskus antaa taloudellista ja pedagogista tukea kurssien ja opintokerhojen toteuttamiseen. Lisäksi se tarjoaa ammatillista lisäkoulutusta sekä kaikille avoimia ja järjestöille suunnattuja koulutuksia.
Alkuvuonna 2006 KSL perusti yhdessä Vasemmistoliiton ja Yrjö Sirolan Säätiön kanssa Vasemmistofoorumi-ajatushautomon.
Suomen Kommunistisen Puolueen vähemmistön kannattajat erosivat vuonna 1986 KSL:stä ja perustivat Demokraattisen Sivistysliiton.
Jäsenjärjestöt

Kansan Sivistystyön Liittoon kuuluu vuonna 2019 17 jäsenjärjestöä. Parhaimmillaan, 1980-luvun alussa, Kansan Sivistystyön Liittoon kuului yli 30 järjestöä. Luetteloissa suluissa liittymisvuosi tai jäsenyysvuodet.
Eläkeläiset (1966)
Folkets Bildningsförbund (1994)
Palvelualojen ammattiliitto (2001)
Seta (2014)
Suomen Demokratian Pioneerien Liitto (1965)
Suomen Elintarviketyöläisten Liitto (1966)
Suomen Siirtolapuutarhaliitto (2019)
Suomen Työväen Urheiluliitto (1977)
Teollisuuden vaikuttajat (2018)
Tukihenkilötyö Yhdistys ry (2014)
Tutkijaliitto (1982?)
Työväen Näyttämöiden Liitto (1978)
Vasemmistoliitto (1990)
Vasemmistonuoret (1964)
Vasemmisto-opiskelijat (2017)
Yleinen Lehtimiesliitto (1967)
Yrjö Sirolan Säätiö (1965)
Jäsenjärjestöt > Entiset

Kunnon Elämä (1975–1996)
Kansandemokraattiset opiskelijajärjestöt (1977–1981)
Kansan Radioliitto (1982?-1996)
Kansan Raittiusliitto (1964–1996)
Kulttuuridemokraattien Keskusjärjestö (1977–1994)
Kulttuurityö (1966–2000)
Kulttuurityön Keskus (1964–1995)
Kulttuurityöntekijäin Liitto (1982?–1996)
Kulutustoiminnan Keskusliitto (1966–1992)
Metallipiiri (2013–2018)
Parasta Lapsille (1976–2018)
Pienviljelijäin Osastojen Keskusliitto (1965–1993)
Puutyöväen Liitto (1969–1973)
Rakennusliitto (1964–?)
Sirola-opiston Toveriliitto (1965–1996)
Sosialistinen opiskelijaliitto (1966–1990)
Suomen Aikakauslehdentoimittajien Liitto (1979–1991)
Suomen elokuvakerhojen liitto (1990–1991)
Suomen Kansan Demokraattinen Liitto (1964–2014)
Suomen Kiinteistötyöntekijäin Liitto (1973–1988)
Suomen Kommunistinen Puolue (1964–1992)
Suomen Metsästäjä- ja Kalastajaliitto (1978–?)
Suomen Muurarien Liitto (1964–1971)
Suomen Nahka-, Jalkine- ja Kumityöväen Liitto (1966–1984)
Suomen Naisten Demokraattinen Liitto (1964–1990)
Suomen Työväen Musiikkiliitto (1980–1992)
Työväen Shakkiliitto (1968–1990)
Tapaturma- ja sairausinvalidien liitto (1973-?)
Puheenjohtajat

Anna-Liisa Tiekso (1964–1969)
Kuuno Honkonen (1970–1979)
Erkki Rautee (1979–1985)
Pekka Pättiniemi (1985–1990)
Tapani Kaakkuriniemi (1990–?)
Pekka Närhinen
Vuosina 1986–1995 KSL:lla oli myös erillinen liittovaltuuston puheenjohtaja, joina toimivat Sakari Hänninen (1986–1991) ja Tapani Sihvola (1992–1995).
Aiheesta muualla

KSL
KSL:n historia (Arkistoitu – Internet Archive)
Konrad I

Kuva Konrad I:stä valtaistuimellaan Jacob van Maerlantin Spieghel Historiaelissa 1300-luvulta.
Konrad I:n sinetti.
Konrad I (n. 890 – 23. joulukuuta 918 Anderdach, nyk. Saksa) oli Itä-Frankian kuningas vuosina 911–918.
Konrad oli frankkien herttuan Konradin ja Glismutin, keisari Arnulfin tyttären, poika. Frankenin herttua Konrad valittiin vaalilla Itä-Frankian kuninkaaksi Forchheimissa 10. marraskuuta 911 setänsä Ludvigin kuoleman jälkeen. Vuonna 913 Konrad meni naimisiin Svaabiasta kotoisin olleen ja Alaholfingin perheeseen kuuluneen Kunigunden kanssa. Konradin valtakausi oli katkeraa ja veristä kamppailua Saksin, Baijerin ja Svaabian herttuoita vastaan, eikä hän pystynyt kunnolla vakiinnuttamaan asemaansa.
Kuolinvuoteellaan Konrad suostutteli veljensä Eberhardin tarjoamaan kuninkuutta Saksin herttualle Henrik I Linnustajalle, joka oli hänen vastustajistaan kyvykkäin.